钦定古今图书集成/明伦汇编/氏族典/第530卷 > 郭崇
## 钦定古今图书集成/明伦汇编/氏族典/第530卷 > 郭崇

以勇力应募为卒。后唐清泰中，为应州骑军都校。晋
祖割云、应地，入为契丹，崇耻事之，奋身南归，历郓、河、
中、潞三镇骑军都校。会汉祖起义，以崇为前锋，入汴，
改护圣左第六军都校，领郢州刺史。从周祖平河中”，
以功迁果州防御使，领护圣右厢都指挥使。广顺初，
领定武军节度，又为京城都巡检使。周祖亲郊，加同
平章事，出镇澶州。世宗立，并人侵潞州，命崇与符彦
卿出固镇以御之。恭帝嗣位，加检校太师。宋初，加兼
中书令。崇追感周室恩遇，时复泣下。乾德三年，卒，年
五十八，赠太师。子守璘，至洛苑副使，妻即明德皇后
之姊也。子允恭，以父任授殿直，至崇仪副使、知常州，
卒。次女为仁崇皇后。允恭子中庸，左侍禁、阁门祗候
副使。中和娶颍川郡王德彝女，为西染院副使。